Bjarnheiður Hallsdóttir , formaður Samtaka ferðaþjónustunnar Umræðan um loftslagsvána hefur fengið vængi undanfarna mánuði . Geðshræring , hræðsluáróður , vanhugsaðar og fljótfærnislegar upphrópanir auka ekki skilning á vandanum . Flugsamgöngur hafa fengið einna mestu athyglina í umræðunni um loftslagsvána og eru nú úthrópaðar sem mesti umhverfisskaðvaldurinn . Það heyrast hins vegar háværar raddir um það að draga þurfi verulega úr flugsamgöngum og að fólk eigi að hætta að fljúga „ að óþörfu “ . Þá kemur upp spurningin um hver ætlar að sitja í dómarasætinu og ákveða hvaða ferðir fólks flokkast sem óþarfi og hverjar ekki . Þegar verið er að grípa til aðgerða til að draga úr útblæstri koltvíoxíðs og annarra gróðurhúsalofttegunda , þá getum við ekki hugsað hverja aðgerð fyrir sig sem einangrað fyrirbæri án afleiðinga , heldur verðum við að hugsa um áhrifin sem hún hefur á aðra mikilvæga þætti . Þar hljótum við að þurfa að beita einfaldri kostnaðar - og ábatagreiningu ; hugsa um hvar við náum fram sem mestum ávinningi með sem minnstri skerðingu á farsæld þjóða . Þess vegna verja flugvélaframleiðendur og flugrekendur nú háum upphæðum til rannsókna og aðgerða sem ætlað er að draga úr neikvæðum umhverfisáhrifum af flugi . Hún hefur búið til tækifæri þar sem engin voru fyrir og ýtt undir hagvöxt bæði í þróuðum og vanþróuðum ríkjum heimsins . „ Án ferðalaga væri léttleiki tilverunnar minni . Það er einmitt aðalástæðan fyrir örum vexti atvinnugreinarinnar undanfarna áratugi – ferðalög gefa lífinu innihald og gildi . Flug er lífæð ferðaþjónustu á Íslandi . Ferðaþjónusta þrífst á náttúru og hreinleika landsins og greinin er sér fullmeðvituð um það . Ferðaþjónustufyrirtæki á Íslandi munu ekki skorast undan ábyrgð sinni og eru löngu farin að huga að ábyrgum rekstri í öllu tilliti . Þau átta sig á að sjálfbærni er óaðskiljanlegur þáttur í framtíð áfangastaðarins Íslands . Á flestum vígstöðvum er verið að þróa nýjar aðferðir og lausnir og vel er fylgst með nýjum möguleikum og nýrri tækni , sem gera fyrirtækjum kleift að starfa við kolefnishlutleysi . Stjórnvöld og ferðaþjónustan hafa sett sér markmið fram til ársins 2030 um að verða „ leiðandi í sjálfbærni ” og það er til vitnis um það að greinin tekur fulla ábyrgð á sjálfri sér til framtíðar . Það er því þessu eins og öðru , mikilvægt að horfa á alltaf á heildarmyndina . Eftir Bjarnheiði Hallsdóttur , formann Samtaka ferðaþjónustunnar . Greinin birtist fyrst í tímaritinu Áramót sem Viðskiptablaðið og Frjáls verslun gáfu út 30. desember 2019 .